Нұр-Сұлтанда мектеп жәрмеңкесі 28 тамызға дейін жалғасады
DATE: 21:25, 27 Тамыз 2022 | GMT +5
TITLE: Нұр-Сұлтанда мектеп жәрмеңкесі 28 тамызға дейін жалғасады
URL: https://kaz.inform.kz/news/nur-sultanda-mektep-zharmenkesi-28-tamyzga-deyin-zhalgasady_a3972191/
META: DATE: 21:25, 27 Тамыз 2022 | GMT +5
TOTAL WORDS: 129
AUTHOR(S):
TEXT: Жәрмеңке 28 тамызға дейін жалғасады және 10:00-ден 19:00-ге дейін өтеді. «Жәрмеңке қала орталығында ұйымдастырылды. Күнделікті жұмысымызға байланысты базарға бару оңай емес. Мұнда бағалар айтарлықтай төмен. Балаларымызға қажетті заттар сатып алдық. Дәптері, қаламы, сөмкесі - қажеттінің бәрін табуға болады. Отбасылық бюджетімізге салмақ түспеді», - деді елорда тұрғыны Айжан Мұратова. «Жәрмеңкеге 18 кәсіпкер қатысып жатыр, олардың 6-ы – аяқ киім мен киім өндіреді. Сауда орындары тегін беріледі. Жалғыз шарт – кәсіпкер бағаны нарық бағасынан төмен белгілеуі тиіс. Сонымен қатар, балалар мен ата-аналарға арнап шығармашылық ұжымдардың ұйымдастыруымен күн сайын концерттік бағдарламалар қарастырылған», – дейді шараны ұйымдастырушылар. Жәрмеңкеге кәсіпкерлерден бөлек, үкіметтік емес ұйымдар да жұмылдырылды. Мәселен, психологиялық сүйемелдеу қызметінің және «Құқық» ҚҚ мамандары заң, психологиялық және әлеуметтік мәселелер бойынша тегін консультациялар өткізеді. Айта кетейік, жәрмеңке «Мектепке жол» республикалық қайырымдылық акциясы аясында өтіп жатыр
